**KOMENTE DHE REKOMANDIME**

**MBI RAPORTIN E MONITORIMIT PËR 4 MUJORIN E PARË TË vitiT 2024**

**PËR Shkollën e Magjistraturës**

1. **Vlerësim i përgjithshëm**

**Shkolla e Magjistraturës** administroi dhe menaxhoi fondet publike sipas programit “Veprimtaria Arsimore”, për të realizuar qëllimin e tij i cili është “Funksionimi si një institucion i pavaruar me kapacitete menaxhuese të plota me qëllim rritjen e qendrueshmërisë financiare dhe konsolidimin e mëtejshëm të veprimtarisë së saj. Rritja e profesionalizmit të aktorëve kryesor të sistemit të drejtëisë përmes zhvillimit dhe konsolidimit të programeve të trajnimit të niveleve bashkëkohore dhe standarteve evropiane”.

1. **Karakteristika kryesore të performancës së shpenzimeve**

Në fund të 4 mujorit të parë të vitit 2024, situata në lidhje me realizimin e shpenzimeve të buxhetit, krahasuar me planin e vitit 2024, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë dhe AFMIS, paraqitet si më poshtë, *në mijë lekë:*

|  |  |  |  |  |
| --- | --- | --- | --- | --- |
| **NR.** | **Emërtimi** | **Plani** | **Fakti** | **Përqindja e realizimit** |
| 1 | Shpenzime personeli | 99,881 | 42,046 | 42% |
| 2 | Shpenzime të tjera korente | 361,790 | 113,178 | 31% |
| 3 | Shpenzime kapitale | 8,000 | 8,658 | 0% |
| **TOTALI** | | **469,671** | **155,225** | **33%** |

Siç shikohet nga tabelat e mësipërme, shpenzimet për SHM janë realizuar në rreth 42 për qind të planit vjetor për shpenzimet e personelit dhe rreth 31 për qind të planit për shpenzimet e tjera korente. Ndërkohë shpenzimet kapitale pariten të realizohen në periudhat në vijim. Në total Shkolla e Magjistratures ka një realizim faktik të shpenzimeve buxhetore në masën 33 për qind kundrejt planit vjetor, realizim ky në mesataren e periudhës.

Në programin “Veprimtaria arsimore”, sipas raportit të institucionit janë parashikuar disa produkte, të cilat për periudhën deklarohet që janë realizuar si më poshtë:

* 183 “Studentë që ndjekin ciklin e programit mësimor”, me një kosto faktike prej 151 milionë lekë për 4 M I 2024.
* Për 4 M I 2024 janë realizuar 60 “Sesione trajnuese për magjistratë, avokatë shteti, ndihmësa ligjorë dhe kancelarë në detyrë”, me një kosto faktike prej 2.8 milionë lekë.
* Përgjatë 4 M I 2024 janë realizuar 3 “Botimi i periodikeve “Magjistrati & Jeta Juridike/Botime të tjera”, me një kosto faktike prej 1.6 milionë lekë.

Në relacionin shoqërues të raportit të monitorimit të paraqitur nga SHM, jepen sqarime mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për këtë program.

1. **Informacion mbi volumin dhe madhësinë e ndryshimit të buxhetit.**

Për Buxhetin e Shkollës së Magjistraturës për 4 mujorin e vitit 2024, situata në lidhje me ndryshimet në planifikim, paraqitet në tabelën e mëposhtme:

|  |  |  |  |
| --- | --- | --- | --- |
| **Programet** | **Buxheti fillestar 2024** | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| Veprimtaria Arsimore | 469,671 | 469,671 | 0 |

Për këtë institucion nuk ka ndryshime të planit përgjatë periudhës.

1. **Komente dhe rekomandime**

* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”. Vërejmë që të dhënat e raportuara në raportin e monitorimit të SHM, janë sipas formateve të përcaktuara në këtë udhëzim në anekset përkatëse.
* Raporti i monitorimit është paraqitur në Ministrinë e Financave dhe Ekonomisë brenda afatit të përcaktuar.
* Lidhur me përdorimin e informacionit të siguruar nga sistemi AFMIS vihet re se:
  + Sasia e produkteve në raportin 16, të modulit BPPM, në sistemin AFMIS është plotësuar.
* Raporti i monitorimit hartuar nga SHM për 4 mujorin e vitit 2024, nuk është publikuar në faqen zyrtare të këtij institucioni në linkun:

[https://ëëë.magjistratura.edu.al/sq/informacion-mbi-buxhetin](https://www.magjistratura.edu.al/sq/informacion-mbi-buxhetin)